cyanic-selkie/wikianc huggingface dataset:
இசுக்காண்டியம் பாசுபைடு
இயற்பியல் பண்புகள்
உயர் சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் பயன்படுத்தப்படும் குறைக்கடத்தியாக இசுக்காண்டியம் பாசுபைடு கணக்கிடப்பட்டுள்ளது..
வேதிப் பண்புகள்
ScCoP மற்றும் ScNiP போன்றவற்றை உருவாக்க இசுக்காண்டியம் பாசுபைடை மின்சார வில் மூலம் கோபால்ட்டு அல்லது நிக்கல் சேர்த்து உருக்கலாம்.
மேற்கோள்கள்
'''
பகுப்பு:பாசுபைடுகள் பகுப்பு:இசுக்காண்டியம் சேர்மங்கள்
மேம்நகர்
மேம்நகர் (Memnagar) என்பது இந்தியாவின் குசராத் மாநிலத்தில் இருக்கும் அகமதாபாத் மாவட்டத்திலுள்ள ஒரு குடியிருப்புப் பகுதியாகும்.
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி மேம்நகர் நகரத்தின் மக்கள்தொகை 37,290 நபர்கள் ஆகும். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். மேம்நகரின் எழுத்தறிவு சதவீதம் 87% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 89% நபர்கள் ஆண்கள் மற்றும் 85% நபர்கள் பெண்களாவர். மேம்நகரின் மக்கள் தொகையில் 8% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:அகமதாபாத் மாவட்டம்
துளசி
துளசி (Ocimum tenuiflorum) மூலிகை செடியாகும். இந்தியா, இலங்கை போன்ற நாடுகளில் காணப்படுகிறது . ஏறத்தாழ 50 சென்டி மீட்டர் வரை வளரக் கூடிய இச்செடியின் அனைத்துப் பாகங்களும் மருத்துவக் குணம் கொண்டவை. இது கோயிற் பூசைகளில் குறிப்பாக பெருமாள் கோயில்களில் பயன்படுத்தப்படுவதால் கோயிற் பூந்தோட்டங்களில் வழக்கமாகக் காணப்படுகிறது. வீடுகளில் துளசியை வளர்த்து வணங்கும் வழக்கமும் உண்டு.
வேறு பெயர்கள்
துழாய் (நீல நிற துளசி), துளவம், மாலலங்கல், ஸ்ரீதுளசி, ராமதுளசி.
வகைகள்
நல்துளசி, கருந்துளசி, செந்துளசி, கல்துளசி, முள்துளசி, நாய்துளசி (கஞ்சாங்கோரை, திருத்துழாய்), காட்டுத் துளசி
வளரும் தன்மை
வடிகால் வசதியுள்ள குறுமண் மற்றும் செம்மண், வண்டல்மண், களி கலந்த மணற்பாங்கான இருமண், பாட்டு நிலம் தேவை. கற்பூரமணம் பொருந்திய இலைகளையும் கதிராக வளர்ந்த பூங்கொத்துகளையும் உடைய சிறுசெடி. தமிழகமெங்கும் தானே வளர்கின்றது. துளசியின் தாயகம் இந்தியா. அந்தமான் மற்றும் நிக்கோபார் தீவுக்கும் பரவியுள்ளது. துளசியை விதை மற்றும் இளம் தண்டுக் குச்சிகள் மூலம் பயிர் பெருக்கம் செய்யலாம். மண்ணில் கார அமில நிலை 6.5 – 7.5 வரை இருக்கலாம். வெப்பம் 25 டிகிரி முதல் 35 டிகிரி.
காட்டுத் துளசி
இது மருந்துக்குப் பயன்படும் ஒரு மூலிகை. துளசியைப் போல் மணக்காது. வெறுமனே துளசியைத் உண்பது போல இதனை யாரும் உண்ணுவதில்லை. இதனைப் பேத்துளசி எனவும் கூறுவர்.
மேற்கோள்கள்
பகுப்பு:செடிகள் பகுப்பு:குறிஞ்சிப் பாட்டில் வரும் மலர்கள் பகுப்பு:மூலிகைகள் பகுப்பு:இந்தியத் தாவரங்கள்
ரத்னகாந்தி
ரத்னகாந்தி இராகம் கருநாடக இசையில் பயன்படும் இராகங்களில் ஒன்றாகும். இது 63 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 3 ஆவது மேளமாகிய லதாங்கி இராகத்தின் சன்னிய இராகம் ஆகும்.
இலக்கணம்
thumb|right|300px|ரத்னகாந்தி சுரங்கள் C யிலிருந்து தொடக்கம்
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம், காகலி நிஷாதம்  (நி3) ஆகிய சுரங்கள் வருகின்றன.
உசாத்துணைகள்
பகுப்பு:லதாங்கியின் ஜன்னிய இராகங்கள்
குப்பநத்தம் அணை
குப்பநத்தம் அணை (Kuppanatham Dam) என்பது தமிழ்நாட்டின் திருவண்ணாமலை மாவட்டம், செங்கம் வட்டத்தில் அமைந்துள்ளது முழுமைபெறாத அணையாகும். இதன் அருகில் உள்ள நகரம் பரமனேந்தல் ஆகும். இந்த அணை சோலை ஆற்றின் குறுக்கே 1987 இல் கட்டப்பட்டது. இன்று இது 300 க்கும் மேற்பட்ட மக்கள் தொகை கொண்ட ஊராக உள்ளது. இது 435 மீ உயரம் கொண்டதாக கட்டப்பட்டுள்ளது. அரசு எதிர்காலத்தில் இந்த அணையை கட்டி முடிக்க திட்டமிட்டுள்ளது.
மேற்கோள்கள்
பகுப்பு:திருவண்ணாமலை மாவட்டத்திலுள்ள அணைகள்
ஜோன் டேவிஸ்
ஜோன் டேவிஸ் (Joan Davis, பிறப்பு: சூன் 2 1911, இறப்பு:  2004), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1957/58 பருவ ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1911 பிறப்புகள் பகுப்பு: 2004 இறப்புகள்
எகிப்தின் பாரூக்
முதலாம் பாரூக் (Farouk I) (11 பிப்ரவரி 1920 - 18 மார்ச் 1965) இவர் முகம்மது அலி வம்சத்திலிருந்து எகிப்தின் பத்தாவது ஆட்சியாளராகவும், எகிப்து மற்றும் சூடானின் இறுதி மன்னனாகவும் இருந்தார். இவரது தந்தை முதலாம் புவாத் என்பவருக்குப் பின் 1936 இல் பதவிக்கு வந்தார். 1952 ஆம் ஆண்டு எகிப்திய புரட்சியில் இவர் பதவிலிருந்து தூக்கியெறியப்பட்டு, பின்னர், 1965 இல் இத்தாலிக்கு நாடுகடத்தப்பட்டார்.
இவரது சகோதரி, இளவரசி பௌசியா புவாத், பகலவி வம்சத்தின் இரண்டாம் மன்னரும், ஈரான் நாட்டின் கடைசி அரசரும் முகம்மத் ரிசா ஷா பகலவியின் முதல் மனைவியாவார்.
ஆரம்பகால வாழ்க்கையும், கல்வியும்
இவர், 1920 பிப்ரவரி 11 அன்று கெய்ரோவின் அப்தீன் அரண்மனையில், சுல்தான் முதலாம் புவாத் என்பவருக்கும், அவரது இரண்டாவது மனைவி நஸ்லி சப்ரி என்பவருக்கும் மூத்த மகனாகப் பிறந்தார். அல்பேனிய வம்சாவளியைச் சேர்ந்த இவர் தனது பாரம்பரியத்தைப் பற்றி எப்போதும் பெருமிதம் கொண்டிருந்தார். மேலும் ஒரு மன்னனாக, இவர் 30 அல்பேனிய மெய்க்காப்பாளர்களை தன்னுடைய பாதுகாவலர்களாகக் கொண்டிருந்தார். ஏனெனில் அல்பேனியர்களை தனது வாழ்க்கையில் நம்பக்கூடிய ஒரே நபராக இவர் கருதினார்.
இத்தாலியைச் சேர்ந்த அன்டோனியோ புல்லி என்பவர் இவரது இளமைக்கால நண்பராக இருந்தார். அவர் பாருக்கின் ஆட்சிக் காலத்தில் எகிப்தின் மிக சக்திவாய்ந்த மனிதர்களில் ஒருவரானார். இவரது தந்தை இறப்பதற்கு முன்பு, இங்கிலாந்தின் வூல்விச்சில் உள்ள இராணுவக் கழகத்தில் கல்வி பயின்றார்.
நாணயம் சேகரிப்பு
இவர் வரலாற்றில் மிகவும் பிரபலமான நாணய சேகரிப்புகளில் ஒன்றைக் கொண்டிருந்தார். அதில் மிகவும் அரிதான அமெரிக்கத் தங்க நாணயமான 1933இல் வெளியான இரட்டை கழுகு உருவம் பொறித்த நாணயமும், 1913இல் வெளியிடப்பட்ட அமெரிக்க ஐந்து-சென்ட் நாணயமும் அடங்கும்.
குடும்பம்
இவர் இரண்டு முறை திருமணம் செய்து கொண்டார். இவரது முதல் மனைவி யூசெப் சுல்பிகர் பாஷா என்பவரின் மகள் சபினாஸ் சுல்பிகர் (1921-1988) என்பவருடன் முதல் திருமணம் இருந்தது. சபினாஸ் தனது திருமணத்திற்குப் பின்னர் பரிதா என பெயர் மாற்றப்பட்டார். இவர்கள் ஜனவரி 1938 இல் திருமணம் செய்து கொண்டனர். இராணி பரிதா ஆண் வாரிசை உருவாக்க முடியாமல் போனதால் திருமணம் 1948 இல் விவாகரத்தில் முடிந்தது.
1950 ஆம் ஆண்டில், பதினெட்டு வயதான நாரிமன் சாடெக் (1933-2005) என்பவரை பாரூக் 1951 ஆம் ஆண்டில் இரண்டாவது திருமணம் இவர்களுக்கு வருங்காலத்தில் இரண்டாம் புவாத் என்றழைக்கப்பட்ட அகமது பவுத் என்ற மகன் பிறந்தான். குழந்தை பிறந்த சில மாதங்களுக்குப் பிறகு இவர்கள் எகிப்திலிருந்து வெளியேற்றப்பட்டனர். இவர்கள் 1954 இல் விவாகரத்து செய்தனர்.
இறப்பு
இவர் 1965 மார்ச் 18 அன்று ஒரு உணவகத்தில் இறந்தார். எகிப்திய உளவுத்துறை இவர் விஷம் குடித்து இறந்தார் எனக் கூறினாலும், இவரது உடலில் அதிகாரப்பூர்வ பிரேத பரிசோதனை எதுவும் நடத்தப்படவில்லை. தான் கெய்ரோவில் உள்ள அல் ரிஃபாய் பள்ளிவாசல் கல்லறையில் அடக்கம் செய்யப்பட வேண்டும் என்று விருப்பினார். ஆனால் அந்தக் கோரிக்கையை அப்போதைய எகிப்திய அரசாங்கம் மறுத்து விட்டது. பின்னர், இவர் இத்தாலியிலேயே அடக்கம் செய்யப்பட்டார்.
வெளி இணைப்புகள்
பகுப்பு:1965 இறப்புகள் பகுப்பு:1920 பிறப்புகள் பகுப்பு:அரபு மொழி வார்த்தைகளைக் கொண்ட கட்டுரைகள் பகுப்பு:எகிப்திய மன்னர்கள்
செம்மேடு கொல்லிமலை
செம்மேடு (கொல்லிமலை) (Semmedu, kollimalai) நாமக்கல் மாவட்டம் கொல்லிமலையின் அருகே உள்ள கிராமம் ஆகும்.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:நாமக்கல் மாவட்டத்திலுள்ள கிராமங்கள்
தமிழீழத் திரைப்படத்துறை
தமிழீழத் திரைப்படத்துறை (Cinema of Tamil Eelam) தமிழீழத்தில் படமாக்கப்பட்ட திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.
தற்போது தமிழீழ விடுதலைப்புலிகளால் நிர்வகிக்கப்பட்டுவரும் பிரதேசங்களிலிருந்து இத்திரைப்படங்கள் வெளிவருகின்றன. தமிழீழத் தேசிய எழுச்சி திரட்சியடைந்ததன் பிற்பாடு, தேசிய உணர்வின் அடிப்படையில் இலங்கையின் வடக்கு கிழக்கு மாகாணத்திலிருந்து வெளிவரும் திரைப்படங்கள் கூட தமிழீழ திரைப்படங்களாகவே ஒரு சாரரால் வகைப்படுத்தப்படுகின்றன.
ஆவணப்படங்கள்
ஒரு உண்மை நிகழ்வை ஆவணப்படுத்தி தயாரிக்கப்படும் திரைப்பட வகை ஆகும்.
குறும்படங்கள்
யுத்தகாலத்தில் ஒரு நிகழ்வை, கருத்தை, கதையை குறுகிய நேரத்தில் அழுத்தமாக தொழில்நுட்ப நேர்த்தியுடன் படக்காட்சியாக வெளிப்படுத்தும் நோக்கத்தில் தயாரிக்கப்படுகின்றது.
முழு நீளத் திரைப்படங்கள்
முழுமையான திரைப்படத்துக்குரிய இலக்கணங்களுடன் அமைக்கப்பட்டு திரையிடப்படும் திரைப்படங்கள் இந்த வகையை சேரும். அண்மையில் தென்னிந்திய கலைஞர்களையும் உள்ளடக்கி முழுநீள தமிழீழ திரைப்படங்கள் வெளிவரும் செல்நெறி இனங்காணப்படுகிறது. ஆணிவேர், எல்லாளன் ஆகியவை இவ்வாறான திரைப்படங்களுக்கு எடுத்துக்காட்டாகும்.
வெளி இணைப்புக்கள்
+ திரைப்படத்துறை
ழான் ஃபில்லியொசா
வெளி இணைப்புகள்
பகுப்பு:1906 பிறப்புகள் பகுப்பு:1982 இறப்புகள் பகுப்பு:தமிழ் வளர்த்த பிற மொழியினர் பகுப்பு:பிரெஞ்சு நபர்கள் பகுப்பு:பிரெஞ்சு இந்தியவியலாளர்கள் பகுப்பு:பிரான்சியத் தமிழறிஞர்கள்
பிருந்தாவனகன்னட
பிருந்தாவனகன்னட இராகம் கருநாடக இசையில் பயன்படும் இராகங்களில் ஒன்றாகும். இது 63 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 3 ஆவது மேளமாகிய லதாங்கி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம்,  சுத்த தைவதம் (த1) ஆகிய சுரங்கள் வருகின்றன.
பகுப்பு:லதாங்கியின் ஜன்னிய இராகங்கள்
சந்திரநல்லூர் சென்றாய பெருமாள் கோயில்
சந்திரநல்லூர் சென்றாய பெருமாள் கோயில் தமிழ்நாட்டில் சேலம் மாவட்டம், சந்திரநல்லூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் இரட்டைகம்பத்துராயர், ஸ்ரீ தேவி, பூ தேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஒசூர் காளிகாம்பாள் காமாட்சீசுவரர் கோயில்
ஒசூர் காளிகாம்பாள் காமாட்சீசுவரர் கோயில் என்னும் கோயில் தமிழ்நாட்டின் கிருட்டிணகிரி மாவட்டம் ஒசூர் சந்திர சூடேசுவரர் கோயில் மலைக் கோயில் உள்ள குன்றில் உள்ள ஒரு கோயிலாகும். இக்கோயில் சந்திர சூடேசுவரர் கோயிலுக்குச் செல்லும் மலைப் பாதையில் சாலை ஓரத்திலேயே உள்ளது.
கோயில் அமைப்பு
இக்கோயில் கருவறை, அர்த்த மண்டபம், மகாமண்டபம் கொண்டு அமைந்துள்ளது. கோயிலில் ஒரு குளமும் அமைந்துள்ளது. கருவறையில் கிழக்கு நோக்கி காமாட்சீசுவரர் லிங்கவடிவில் உள்ளார். பின்புறத்தில் காளிகாம்பாள் நின்ற கோலத்தில் காட்சியளிக்கிறார். இக்கோயிலுக்கு அண்மையில் இராச கோபுரம் கட்டப்பட்டது.
கோயிலின் பழமை
இக்கோயில் மிகவும் பழமைவாய்ந்த கோயிலாகும். இக்கோயிலின் பழமைக்குச் சான்றாக இக்கோயிலின் வெளிப்புறச் சுவரில் போசள மன்னன் மூன்றாம் வீர வல்லாளன் காலத்தைச் சேர்ந்த கி.பி. 1325 ஆண்டைய கல்வெட்டு காணப்படுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:ஒசூர்
பாண்டியர் வரலாறு (நூல்)
பாண்டியர் வரலாறு என்பது சதாசிவ பண்டாரத்தார் எழுதிய வரலாற்றாராய்ச்சி பற்றிய தமிழ் நூல் ஆகும். இதில் பாண்டியர் குமரிக்கண்டத்திலிருந்து வந்தவர், முச்சங்க வரலாறு, மூன்று தலைநகரங்கள் போன்ற கருதுகோள்களை வைத்து பாண்டியர் வரலாறு எழுதப்பட்டுள்ளது.
மேற்கோள்கள்
பகுப்பு:வரலாற்றியல் தமிழ் நூல்கள் பகுப்பு:2010 தமிழ் நூல்கள் பகுப்பு:பாண்டியர்
புலிவலம் அழகியநாச்சியம்மன் கோயில்
புலிவலம் அழகியநாச்சியம்மன் கோயில் தமிழ்நாட்டில் புதுக்கோட்டை மாவட்டம், புலிவலம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயிலில் அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அசிட்டோன்
அசிட்டோன் (Acetone) என்பது C3H6O அல்லது (CH3)2CO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரோப்பனோன் என்ற பெயராலும் இதை அழைக்கிறார்கள். இது நிறமற்றதாகவும், எளிதில் ஆவியாகக் கூடியதுமாக காணப்படுகிறது. அசிட்டோன் தீப்பற்றக் கூடிய ஒரு நீர்மமாகவும் உள்ளது. கீட்டோன்கள் வரிசையில் மிகவும் எளிய கீட்டோன் அசிட்டோன் ஆகும்.
அசிட்டோன் தண்ணீருடன் கலக்கிறது. தானே ஒரு கரைப்பானாகவும் செயல்படுகிறது. செட்டோனானது தண்ணீருடன் பிணைக்கப்பட்டு, அதன் சொந்த உரிமையில் ஒரு முக்கிய கரைப்பான், பொதுவாக ஆய்வகங்களில் துப்புறவு பணிகளுக்காக பயன்படுத்தப்படுகிறது. 2010 ஆம் ஆண்டில் மட்டும் உலகம் முழுவதும் 6.7 மில்லியன் டன்கள் அசிட்டோன் உற்பத்தி செய்யப்பட்டது. ஒரு கரைப்பானாகவும், மெத்தில் மெத்தக்ரைலேட்டு மற்றும் பிசுபீனால் ஏ தயாரிக்கவும் மட்டுமே மொத்த அசிட்டோனும் பயன்படுத்தப்பட்டது. கரிம வேதியியலில் பொதுவான கட்டுறுப்பு தொகுதியாக அசிட்டோன் பயன்படுகிறது. வீட்டு உபயோகத்தில் சாதாரணமாக, நகச்சாயம் அகற்றியாகவும், சாய மெலிவூட்டியாகவும் பயன்படுகிறது. பலவித கரிமச்சேர்மங்களை உருவாக்கவும் அசிட்டோன் பயன்படுத்தப்படுகிறது.
சாதாரண வளர்சிதை மாற்ற வழிமுறைகளால் அசிட்டோன் மனித உடலில் உற்பத்தி செய்யப்படுகிறது மற்றும் நீக்கவும்படுகிறது. இது பொதுவாக இரத்த மற்றும் சிறுநீரில் உள்ளது. நீரிழிவு நோயால் பாதிக்கப்பட்டவர்கள் பெரிய அளவில் அதை உற்பத்தி செய்கின்றனர். இது இனப்பெருக்க பிரச்சனைகளைக் குறைக்கக்கூடிய சாத்தியக்கூறுகளை மிகக்குறைவாகக் கொண்டுள்ளதாக இனப்பெருக்க நச்சுத்தன்மை சோதனை முடிவுகள் தெரிவிக்கின்றன. இரத்தத்தில் அசிட்டோன், β- ஐதராக்சி பியூட்டரிக் அமிலம், அசிட்டோ அசிட்டிக் அமிலம் போன்ற கீட்டோன்களை அதிகரிக்கச் செய்யும்  கீட்டோனாக்க உணவுகள் குழந்தைகளுக்கு உண்டாகும் வலிப்பு நோய்களுக்கு எதிராக செயல்படுகின்றன. கட்டுப்படுத்த முடியாத வலிப்பு நோய்க்கு ஆட்பட்ட குழந்தைகளுக்கும் வலிப்பைக் கட்டுபடுத்த இவை உதவுகின்றன.
வரலாறு
அசிட்டோன் முதன் முதலில் இரசவாதிகளால் பின் மத்திய காலத்தில் உற்பத்தி செய்யப்பட்டது. ஈய அசிட்டேட்டு போன்ற உலோக அசிட்டேட்டுகளை இவர்கள் உலர் காய்ச்சி வடித்தல் செய்து அசிட்டோனை தயாரித்தார்கள்.
1832 ஆம் ஆண்டு பிரெஞ்சு வேதியியலாளர் யீன் பாப்டிசுட்டு தூமாசு மற்றும் செருமானிய வேதியியலாளர் யசுட்டசு வோன் லைபிக் ஆகியோர் அசிட்டோன்ய்க்கான அனுபவ வாய்ப்பாட்டை உறுதி செய்தனர். 1833 ஆம் ஆண்டு மற்றொரு பிரெஞ்சு வேதியியல் அறிஞரான அண்டோயின் பிசி இதற்கு அசிட்டோன் எனப் பெயரிட்டார். தொடர்புடைய அமிலத்தின் பெயரில் இருந்த வேர் சொல்லுடன் ஒன் என்ற விகுதியைச் சேர்த்துக் கொண்டார். இதன்படி அசிட்டிக் அமிலம் என்ற தொடர்புடைய அமிலத்தின் வேர்ச் சொல்லான அசிட்டிக் உடன் ஓன் என்ற விகுதியைச் சேர்த்து அசிட்டோன் என்று பெயரிட்டார். 1852 இல் இங்கிலாந்து வேதியியல் அறிஞரான அலெக்சாண்டர் வில்லியம் வில்லியாம்சன் அசிட்டோன் என்பது மெத்தில் அசிட்டைல் என்பதை தெளிவுபடுத்தினார் ;. அடுத்த ஆண்டில் பிரெஞ்சு நாட்டைச் சேர்ந்த வேதியியலர் சார்லசு பிரடெரிக் கெர்கார்டு இதை ஏற்றுக் கொண்டார். செருமானிய வேதியியலர் ஆகத்து கெக்குலே அசிட்டோனுக்கான கட்டமைப்பு வாய்ப்பாட்டை வெளியிட்டார். 1861 இல் அசிட்டோனுக்கான கட்டமைப்பை யோகான் யோசப் லோசிமிட்டு முன்வைத்தார். தனியராக வெளியிட்ட காரணத்தினால் அந்த கட்டமைப்பு எவர் கவனத்தையும் ஈர்க்கவில்லை. முதலாம் உலகப் போர் காலத்தில் செய்ம் வெய்சுமான் அசிட்டோன் தயாரிக்கும் முறை ஒன்றை உருவாக்கி செயல்படுத்தினார் .
உயிரியல் தொகுப்பு
சிறிய அளவு அசிட்டோன் உடலில் உள்ள கீட்டோன் பொருள்களின் கார்பாக்சிலேற்ற நீக்க வினையின் மூலம் உற்பத்தி செய்யப்படுகிறது. நீடித்த உண்ணாவிரதம் மற்றும் உயர் கொழுப்பும் குறைந்த கார்போவைதரேட்டும் உள்ள உணவு எடுத்துக் கொள்ளுதல் போன்ற உணவுப் பழக்கங்கள் கீட்டோசிசை உற்பத்தி செய்கின்றன. உடல் திசுக்களில் உள்ள இவற்றில் அசிட்டோன் உருவாகிறது. குடிப்பழக்கம், நீரிழிவு நோய் போன்ற உடல் நிபந்தனைகள் கீட்டோஅசிடோசிசை உருவாக்குகின்றன. கட்டுபடுத்தமுடியாத கீட்டோசிசு காரணமாக மோசமான விளைவுகளை சந்திக்க நேர்கிறது. இரத்தத்தில் அமிலத் தன்மை அதிகரிக்கிறது.
அசிட்டோன் வளர்சிதைமாற்றத்தின் பயன்
அசிட்டோன் வளர்சிதை மாற்றமடையாமல் இருக்கிறது என சில உயிர்வேதியியல் பாடப்புத்தகங்கள் மற்றும் நடப்பு ஆராய்ச்சி வெளியீடுகள் தெரிவிக்கின்றன. இக்கோட்பாட்டுக்கு எதிரான ஆதாரங்களும் கிடைக்கின்றன. 30 ஆண்டுகளுக்கு முன்னால் உட்செலுத்தப்பட்ட ஐசோபுரோபனாலை ஆக்சிசனேற்றமடையச் செய்து அசிட்டோன் உருவாக்க முடியுமெனக் கூறப்படுகிறது. அல்லது உடலிலுள்ள அசிட்டோ அசிட்டிக் பொருள்கள் நொதிகளால் தன்னிச்சையாக உடைந்தும் அசிட்டோன் உருவாக முடியும் என்றும் கூறப்படுகிறது.
மேற்கோள்கள்
பகுப்பு:கீட்டோன்கள் பகுப்பு:வீட்டு வேதிப்பொருள்கள் பகுப்பு:டையால்கைல் கீட்டோன்கள் பகுப்பு:ஒப்பனை வேதிப்பொருட்கள்
இலட்சுமா கௌட்
கலால் இலட்சுமா கௌட் (பிறப்பு: ஆகத்து 21, 1940) ஒரு இந்திய ஓவியரும், அச்சுக் கலை ஓவியரும், வரைவுக் கலைஞருமாவார். பொறித்தல், கௌச், வெளிர், சிற்பம், கண்ணாடி ஓவியம் உள்ளிட்ட பல்வேறு ஊடகங்களில் பணியாற்றுகிறார். ஒரு கிராமப்புறச் சூழலில் பாலியல் உணர்வுகளை சித்தரிக்கும் ஆரம்பகால வரைபடங்களுக்காகவும், இவரது படைப்புகள் மற்றும் நீர்வாழ்வுகளின் அசல் தன்மை மற்றும் தரம் ஆகியவற்றிற்காகவும் இவர் மிகவும் பிரபலமானவர்.
ஆரம்ப கால வாழ்க்கை
ஐதராபாத் மாநிலத்தின் மேதக் மாவட்டத்தின் நிசாம்பூரில் வெங்கா கௌட் என்பவருக்கும் அனந்தம்மாவிற்கும் ஏழு குழந்தைகளில் ஒருவராக பிறந்தார். இவரது குழந்தைப் பருவம் ஒரு கிராமச் சூழலில் கழிந்தது. அங்கு இவர் கிராமப்புற பாரம்பரியம் மற்றும் கைவினைப்பொருட்களை நேரில் கண்டு அதை நன்கு அறிந்திருந்தார். இவர் ஒரு சிறுவனாக இருந்தபோது ஆந்திராவின் தோல்பாவைக்கூத்த்தையும், சுடுமண் சிற்ப அலங்காரத்தையும் உருவாக்கினார். பின்னர், இவர் ஐதராபாத்தின் அரசு நுண்கலை மற்றும் கட்டிடக்கலைக் கல்லூரியில் வரைதல் மற்றும் ஓவியம் பயின்றார். இவர், 1963 முதல் 1965 வரை வடோதரா, மகாராஜா சயாஜிராவ் பல்கலைக்கழகத்தின் நுண்கலை ஆசிரியர் கே. ஜி. சுப்ரமணியனிடம் சுவர் ஓவியத்தைப் படித்தார். இங்கு தனது அச்சிடும் கலையில் ஈடுபாட்டை கொண்டிருந்தார். மேலும் சிறந்த கலை அச்சுக்கு வலுவான மற்றும் நம்பகமான குரலை உருவாக்குவதில் பல்கலைக்கழகத்தில் ஒரு உந்து சக்தியாக மாறினார்.
தொழில்
பட்டம் பெற்ற பிறகு, இவர் தனது கிராமமான நிசாம்பூருக்குத் திரும்பி ஒரு சாத்தியமற்ற நடவடிக்கையை மேற்கொண்டார். தான் புதிதாகக் கற்றுக்கொண்ட மதச்சார்பற்ற நகர்ப்புற கண்ணோட்டத்துடன், கிராமப்புற வாழ்க்கையின் அமைதியான சூழ்நிலையின் பாலியல் பாலியல் குறித்த தன்னலமற்ற மனப்பான்மையில் இவர் ஈர்க்கப்பட்டார். நகரங்களில் நடுத்தர வர்க்கத்தில் இவர் கண்டதற்கு இது முற்றிலும் மாறுபட்டது. 1980களில் பாரம்பரியம் மற்றும் கண்ணாடி மீது ஓவியம் வரைவதற்குத் தொடங்கினார்.
பாணி
இவர், தனது குழந்தைப் பருவ நினைவுகளை நினைவுபடுத்தும் செயல்பாட்டில், நகர்ப்புற சட்டத்திலிருந்து கிராமப்புற மற்றும் பழங்குடி செயல்பாட்டின் அதிசயமான மற்றும் சிற்றின்ப உருவங்களை வரைந்து, கற்பனையை கவிதையுடன் இணைக்கிறார். இவர் கிராமப்புற வாழ்க்கை படங்களை சாம்பல் நிறத்தில் வரைந்தார். இவரது படைப்புகள் பேனா மற்றும் மை வரைபடங்களாக வெளிவந்தன. பின்னர், பழைய நினைவுகள், பகுத்தறிவற்ற யதார்த்தவாதம், காதல் ஆகியவற்றின் ஆகியவற்றின் சுவாரசியமான கலவையாகும். இந்த பாணியைக் குறிப்பிடுகையில், “நாங்கள் ஆண் மற்றும் பெண் உறவுகள் மற்றும் கருவுறுதல் பற்றி வெளிப்படையாக விவாதிக்கும் கலாச்சாரத்திலிருந்து வந்தவர்கள். சமகால சூழலில் அவை மீண்டும் மீண்டும் செய்யப்படும்போது அவர்கள் வெட்கப்பட வேண்டிய அவசியம் என்ன? ”.
தற்போது
ஐதராபாத் பல்கலைக்கழகத்தின் சரோஜினி நாயுடு நிகழ்த்துகலைப் பள்ளியின் நுண்கலை பீடத்தின் தலைவராகவும் ஆசிரியராகவும் இருக்கிறார்.
கண்காட்சிகள்
இவரது படைப்புகள் தேசிய மற்றும் சர்வதேச கண்காட்சிகளில் இடம்பெற்றது. மேலும் ஏராளமான தனி மனித நிகழ்ச்சிகளையும் கொண்டிருந்தார்.
புற இணைப்புகள்
பகுப்பு:பத்மசிறீ விருது பெற்ற கலைத் துறையினர் பகுப்பு:1940 பிறப்புகள் பகுப்பு:தெலுங்கு மக்கள் பகுப்பு:வாழும் நபர்கள்
தூற்றுதல்
மிக எளிய முறையில் கூலமும் பதரும் கலந்த கலவை காற்றில் எறியப்படுகிறது. அப்போது பதர்கள் காற்றில் அடித்துச் செல்ல கூலமணிகள் நேரடியாக கீழே விழுகின்றன. இங்குத் தூற்றுதலுக்குக் கூடையோ முறமோ அறுவடை செய்து மிதித்த கலவையைக் காற்றில் தூவப் பயன்படுகின்றன.
தூற்றுதலை எந்திரமயமாக்கல்
முதலில் 1737 இல் ஆந்திரூ உரோட்சர் எனும் உழவர் உரோக்சு பர்குசயரில் உள்ள கேவர்சு தோட்ட வளாகத்தில், கூலங்களைத் தூற்றுதலுக்கான தூற்றுதல் எந்திரத்தை உருவாக்கினார். இது தூற்றி எனப்பட்டது. இது வெற்றிபெற்றதால் அக்குடும்பம் இவ்வெந்திரங்களை இசுகாட்லாந்து முழுவதும் பல ஆண்டுகளாக விற்பனை செய்துள்ளனர். அன்றைய இசு காட்லாந்து மட அதிபதிகள் இச்செயலைக் கடவுளுக்கு எதிரான செயலாகக் கருதினர். காற்று கடவுள் படைத்தது. அதற்கு மாற்றாக செயற்கை முறையில் காற்றை உருவாக்குதல் கடவுள் பொருளைத் திருடுவதாகும் எனக் கூறியுள்ளனர். தொழிற்புரட்சியில், தூற்றுதல் செயல்முறை எந்திரமயமாக்கப்பட்டு, தூற்றுதல் ஆலைகள் பல உருவாக்கப்பட்டன.
கிரேக்கப் பண்பாட்டில்
தூற்றுதல் விசிறி (λίκνον [líknon], "தொட்டில்" எனும் பொருள் கொண்டது)  தியோனிசசு அளித்த சடங்கிலும் எலியூசினிய மர்மங்களிலும் விவரிக்கப்படுகிறது: " இது ஒரு எளிய வேளாண்கருவி. ஆனால் இது தியோனிசசு சமயத்தில் மருள்படுத்தப்படுகிறது,"  என்கிறார் ஜேன் எல்லன் ஆரிசன்.
சீனப் பண்பாட்டில்
தொல்சீனாவில், சுழல்வகை விசிறி கண்டுபிடித்ததும் தூற்றுதல் நுட்பம் மேம்படலானது. இது காற்றை உருவாக்க திருகிய அலகுகளைப் பயன்படுத்தியது. இது கி.பி 1313 ஆண்டைய வாங் ழென்  இயற்றிய   நோங் சூ எனும் நூலில் தரப்பட்டுள்ளது.
புதிய ஏற்பாட்டில்
மத்தேயு நற்செய்தி 3:12 இன்படி, ஒரு தொடர் கோதுமையையும் அதன் பதரையும் பிரிக்கும் கருவியை " அவரது கையில் உள்ள தூற்றுதல் விசிறி" (அமெரிக்கச் செந்தர விவிலியம்) எனக் குறிக்கிறது. புதிய பன்னாட்டுப் பதிப்பும் புதிய அமெரிக்கச் செந்தர விவிலியமும் "தூற்றுதல் கவை" என மொழிபெயர்க்கின்றன;  கோல்மன் கிறிஸ்தவச் செந்தர விவிலியம் இச்சொல்லை  "தூற்றுதல் முறம்" என மொழிபெயர்க்கிறது.
ஐக்கிய அமெரிக்காவில்
அமெரிக்காவில் தூற்றுதல் கோட்டில்கள் உருவாக்கபட்டதும் தென்கரோலினா நெற்பயிர் விளைச்சல் வேகமாகப் பெருகலானது.
ஐரோப்பாவில்
பேதே அடுசெஃப்ரின் கூறுகிறபடி, நார்தம்பர்லாந்து சேக்சான் குடியிருப்புகளில்  அங்கு நடந்த அகழாய்வு செய்தவரின் மீள்கட்டமைப்பு படத்தின்படி எதிரெதிராக அமைந்த  வாசல்களுக்கு இடையில் உள்ள காற்றுவீச்சால்  நடுவில் கொட்டில்களில் உள்ள கூலக்கலவை தூற்ரப்பட்டுள்ளது.
ஐரோப்பாவில் 18 ஆம் நூற்றாண்டு வரை காற்றில் தூற்றுதலுக்கான சீன நுட்பங்கள் பயன்படுத்தவில்லை. அக்காலத்தில் ஐரோப்பாவில் தூற்றுதல் எந்திரங்கள் மரக்கலவகைக் காற்றாடிகளையே ப்யன்படுத்தின. ஐரோப்பாவுக்கு டச்சு கிழக்கிந்தியக் குழுமத்தின் கடலோடிகளே சுழல்வந்த் தூற்றுதல் எந்திரங்களை 1700- 1720 கால இடைவெளியில் ஜாவாவில் உள்ள பதாவியாவில் இருந்து கொண்டு வந்துள்ளனர். இதே கால இடைவெளியில் சுவீடியர்கள் தென்சீனாவில் இருந்து இவ்வெந்திரங்களை இறக்குமதி செய்துள்ளனர். இயேசு பாதிரியார்கள் 1729 கால அளவில் பல எந்திரங்களைப் பிரான்சுக்குக் கொண்டு சென்றுள்ளனர். எனவே, 18 ஆம் நூற்றாஆண்டின் தொடக்க காலம் வரை, மேற்கு நாடுகளில் சுழல்வகைத் தூற்றுதல் விசிறிகள் பயனில் இல்லை.
வெளி இணைப்புகள்
பகுப்பு:அறுவடை பகுப்பு:கூலம் பிரிப்பு செயல்முறைகள்
நேப்பியர் பாலம்
வரலாறு
சென்னை நகரின் மிகப் பழமையான பாலங்களில் ஒன்றான நேப்பியர் பாலம் 1869 ஆம் ஆண்டு பிரான்சிஸ் நேப்பியர் என்ற சென்னை ஆளுநராரால் கட்டப்பட்டது. நேப்பியர் பாலம் 1999ஆம் ஆண்டு புதுப்பிக்கப்பட்டது. ஆரம்பத்தில் மக்கள் இதனை இரும்புப் பாலம் என்று அழைத்தனர். 149 மீட்டர் நீளத்தில், 6 வளைவுகளுடன் பிரம்மாண்டமாக இந்தப் பாலம் கட்டப்பட்டது.
புதுப்பித்தல்
மெரினா கடற்கரையை அழகுபடுத்தும் திட்டத்தின் ஒரு பகுதியாக நேப்பியர் பாலம் வண்ண விளக்குகளால் அலங்கரிக்கப்பட்டது. வண்ண விளக்கு ஒளியில் நேப்பியர் பாலம் நதியில் மிதப்பதைப் போன்று அமைக்கப்பட்டது. 16.2 மில்லியன் இந்திய ரூபாய் மதிப்பில் செய்யப்பட்ட ஒளிரூட்டும் பணி எல்.டி.பி என்ற ஆஸ்திரேலியா நிறுவனத்தால் மேற்கொள்ளப்பட்டது. அப்போதைய தமிழகத் துணை முதல்வர் ஸ்டாலின் 27 ஜூலை 2010 ஆம் ஆண்டு திறந்துவைத்தார்.
2022 ஆம் ஆண்டு சர்வதேச 44வது செஸ் ஒலிம்பியாட் நிகழ்வு சென்னையில் நடைபெற்றதால் அதற்கு முன்னதாக நேப்பியர் பாலம் கருப்பு வெள்ளை சதுரங்களைக் கொண்டதாக ஒரு சதுரங்கப் பலகையின் தோற்றத்தில் வர்ணம் பூசப்பட்டது.
வெளி இணைப்புகள்
பகுப்பு:சென்னை பகுப்பு:சென்னையின் பாலங்களும் மேம்பாலங்களும்
செஹோர் மாவட்டம்
செஹோர் மாவட்டம் (Sehore District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம் செஹோர் ஆகும். இது போபால் கோட்டத்தில் அமைந்துள்ளது.
மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,311,332 ஆக உள்ளது. கிராமப்புறங்களில் 81.05% மக்களும்; நகரப்புறங்களில் 18.95% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 21.54%  ஆக உயர்ந்துள்ளது. மக்கள் தொகையில் 683,743 ஆண்களும்  மற்றும் 627,589 பெண்களும் உள்ளனர். பாலின விகிதம் ஆயிரம் ஆண்களுக்கு  918 பெண்கள்  வீதம் உள்ளனர். 6,578 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 199 மக்கள் வாழ்கின்றனர். இம்மாவட்டத்தின் சராசரி படிப்பறிவு 70.06% ஆகவும், ஆண்களின் படிப்பறிவு 80.83%  ஆகவும், பெண்களின் படிப்பறிவு 58.33% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 197,429 ஆக உள்ளது.
சமயம்
இம்மாவட்டத்தில் இந்து சமயத்தவரின் மக்கள் தொகை 1,163,607 (88.73 %)  ஆகவும்,   இசுலாமிய சமய  மக்கள் தொகை   137,980  (10.52 %)  ஆகவும்,  கிறித்தவ, சீக்கிய,  சமண, பௌத்த சமய மக்கள் தொகை கணிசமாக உள்ளது.
மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன், உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
வெளி இணைப்புகள்
பகுப்பு:மத்தியப் பிரதேசத்திலுள்ள மாவட்டங்கள்
குங்குமப் பூச்சிட்டு
குங்குமப் பூச்சிட்டு (Scarlet Minivet, Pericrocotus speciosus) என்பது சிறிய பசிரின் பறவை. இப்பறவை வெப்பவலய தென் ஆசியா முதல் கிழக்கு இந்திய உபகண்டம், தென் சீனா, இந்தோனேசியா, பிலிப்பீன்சு வரை காணப்படுகின்றது.
விளக்கம்
பெரிக்ரோகோடசு இசுபெசியோசசு என்பது சுமார் 22 செ.மீ. நீளம் வரை வளரக்கூடிய பறவையாகும். கருஞ்சிவப்பு மின்சிட்டுகள் என்றும் இவை அழைக்கப்படுகிறது. ஏனெனில் ஆண் பறவையின் அடிப்பகுதிகளும் வால் விளிம்புகளும் கருஞ்சிவப்பு சிறத்தில் காணப்படுகின்றன. ஆனால் பெண் பறவைகளில் மஞ்சள் நிற அடிப்பகுதி, வால் விளிம்புகள், தொடைப்பகுதி மற்றும் இறக்கை திட்டுகள், மேலே சாம்பல் நிறத்துடன் காணப்படும். மேலும், இது வலுவான கருமையான அலகினையும் மற்றும் நீண்ட இறக்கைகளையும் கொண்டது. இதன் முக்கிய உணவு பூச்சிகள் ஆகும்.
வகைப்பாட்டியல்
பல தனிமைப்படுத்தப்பட்ட தீவுகளில் காணப்படும் துணையினங்கள் விவரிக்கப்பட்டுள்ளன:
சூழலியல் மற்றும் நடத்தை
குங்கும பூச்சிட்டுக்கள் மரங்களில் உள்ள பூச்சிகளை பறந்து பிடிப்பதன் மூலமோ அல்லது அமர்ந்திருக்கும்போது பிடிக்கிறது. இது இதன் இறக்கைகளை கடுமையாக அடித்து இலைகளிலிருந்து பூச்சிகளை வெளியேற்றுகிறது. குங்கும பூச்சிட்டுகள் சிறிய கூட்டங்களாகக் காணப்படும். இதன் ஓசை இனிமையானது. இந்த பறவை மரத்தின் உச்சியில் கூடு கட்டுகிறது. கூடு என்பது சிறிய மரக்கிளைகள் மற்றும் சிலந்தி வலைகளால் பின்னப்பட்ட கோப்பை போன்ற அமைப்பாகும். புள்ளிகள் கொண்ட வெளிர் பச்சை நிற முட்டைகள் இரண்டு அல்லது மூன்றினை இடுகின்றன. அடைகாத்தல் முக்கியமாக பெண் பறவைகளால் மேற்கொள்ளப்படுகிறது. ஆனால் ஆண் பெண் என இரண்டு பறவைகளும் தமது சந்ததிகளை வளர்க்கின்றன.
உசாத்துணை
பகுப்பு:மின்சிட்டு பகுப்பு:சீனப் பறவைகள் பகுப்பு:தெற்காசியப் பறவைகள்
தூதுவளை
thumbnail|தூதுவளை பூ தூதுவளை (Solanum trilobatum) என்பது மூலிகையாகப் பயன்படும் கொடியாகும். இது இந்தியாவிலும் சில வெப்பமண்டல நாடுகளிலும் காணப்படுகிறது.
விளக்கம்
தூதுவளை இந்தியாவில் அனைத்து இடங்களிலும் பயிராகும் கற்ப மூலிகைகளில் ஒன்றாகும். இதற்கு தூதுவளை, தூதுளம், தூதுளை, சிங்கவல்லி, அளர்க்கம் என்று பல பெயர்கள் உண்டு. இதில் சிறு முட்கள் நிறைந்து காணப்படும். இதன் இலை, பூ, காய், வேர் அனைத்தும் மருத்துவப் பயன் கொண்டது. குறிப்பாக ஈழை நோய்க்கு (ஆஸ்துமா) இது மருந்தாகப்பயன்படுகிறது. இதனை அரைத்துப் பச்சடியாக உணவில் சேர்க்கும் வழக்கம் பரவலாக இருக்கிறது.
மூலிகை தயார் செய்யும் முறை
தூதுவளை பறித்து நிழலின் கீழ் இலைகளை உலர்த்தி பின்னர் முள்களை நீக்க வேண்டும். ஏனெனில் முள் உள்ள செடிகளில் சற்று நச்சுத்தன்மையுள்ளதாக கருதப்படுவதால் சமையல் செய்வதற்கு முன்பே இந்த முள்ளை நீக்க வேண்டியது அவசியம். பின்னர் எண்ணெய் அல்லது நெயில் சிறிது வறுக்கவும், பின்னர் அதை அரைத்து சாப்பிடுவதால் சளி, ஆஸ்துமா, நாள்பட்ட சளி, காய்ச்சல் மற்றும் பொதுவான குளிர் சிகிச்சை செய்வதற்குப் பயன்படுகிறது.
சேமித்து வைக்கும் முறை
இந்த மூலிகை நிழலின் கீழ் இலைகளை உலர்த்தியதன் மூலம் தூள் வடிவத்தில் சேமிக்கப்படலாம்.
மேற்கோள்
பகுப்பு:மூலிகைகள்
லலிதாங்கி இராகம்
மேற்கோள்கள்
பகுப்பு:லதாங்கியின் ஜன்னிய இராகங்கள்
பருத்திப்பட்டு ஏரி
வரலாறு
பருத்திப்பட்டு ஏரி நீண்ட காலமாக மேற்கு புறநகர் பகுதிகளில் புறக்கணிக்கப்பட்ட நீர்நிலைகளில் ஒன்றாக இருந்தது. 2018 ஆம் ஆண்டில், நீர்வளத் துறையானது 280 மில்லியன் செலவில் ஏரியை மீட்டு, சுற்றுச்சூழல் சுற்றுலாத் தளமாக ஏரியை மேம்படுத்தியது. 2019 ஆம் ஆண்டு சூன் மாதம் 21 அன்று ஏரி சூழல்-பூங்கா பொதுமக்களுக்காக திறந்து வைக்கப்பட்டது. புனரமைப்புக்காக இத்திட்டம் சுமார் 500 நபர்களை இடமாற்றம் செய்தது.
ஏரி
ஏரியைச் சுற்றியுள்ள சுற்றுச்சூழல் பூங்காவில் 3 கிமீ நீள நடைபாதை, குழந்தைகள் விளையாடும் இடம், புத்துணர்வூட்டும் தொகுதி, பொது மக்கள் கூடும் மைய பிளாசா, மூன்று தரையிறங்கும் பகுதிகளைக் கொண்ட படகு தளம், பறவைகள் கூடு கட்ட இரண்டு தீவுகள், திறந்தவெளி  அரங்கம் ஆகியவை உள்ளன. இவை தவிர நிர்வாக அலுவலக கட்டிடம் மற்றும் வாகன நிறுத்துமிடம். போன்றவையும் அமைக்கப்பட்டுள்ளன. ஏரியைச் சுற்றி சுமார் 35 வகையான செடிகள் நடப்பட்டுள்ளன.
ஆவடி நகராட்சியில் இருந்து வெளியேறும் கழிவுநீரை சுத்திகரிக்க 350 மில்லியன் செலவில் கழிவுநீர் சுத்திகரிப்பு நிலையம் கட்டப்பட்டுள்ளது. இந்த வசதி 10 மில்லியன் லிட்டர் மறுசுழற்சி செய்யப்பட்ட நீரை ஏரிக்கு அனுப்பும். தவிர தொழிற்சாலை பயன்பாட்டிற்கு இதற்குச் சமமான தண்ணீரை விற்கவும் செய்கிறது.
மேற்கோள்கள்
பகுப்பு:சென்னை ஏரிகள் பகுப்பு:சென்னை
ஒசூர் கல்யாணசூடேசுவரர் கோயில்
ஒசூர் கல்யாணசூடேசுவரர் கோயில் என்னும் கோயில் தமிழ்நாட்டின் கிருட்டிணகிரி மாவட்டம் ஒசூர் நகரில் சந்திர சூடேசுவரர் கோயில் அமைந்துள்ள மலை அடிவாரத்தில் உள்ள தேர்பேட்டை என்னும் பகுதியில் அமைந்துள்ள ஒரு சிவன் கோயிலாகும். ஒசூர் சந்திர சூடேசுவரர் கோயில் தேர்த் திருவிழாவின் போது சந்திர சூடேசுவரரின் உற்சவர் சிலை இக்கோயிலில் வைக்கப்பட்டே தேர்திருவிழா நிகழ்ச்சிகள் நடக்கின்றன.
கோயில் அமைப்பு
இக்கோயில் கருவறை, முக மண்டபம் கொண்டு அமைந்துள்ளது. கருவறையில் கிழக்கு நோக்கி கல்யாண சூடேசுவரர் லிங்க வடிவில் உள்ளார். கோயிலின் முக மண்டபத்தில் திருமணம் போன்ற நிகழ்ச்சிகள் நடத்த பொது மக்களால் பயன்படுத்தப்படுகிறது. இதனால் இது கல்யாண மண்டபம் என அழைக்கப்படுகிறது. இது அறுபது அழகிய தூண்களால் வடிவமைக்கப்பட்டுள்ளது.
கோயில் வரலாறு
விஜயநகர மன்னனான புக்கரின் மகன் குமார கம்பணனின் மகாப்பிரதானியான சோமப்ப தண்டனாயக்கன் என்பவனால் இக்கோயில் கட்டப்பட்டதாக இக்கோயில் கல்வெட்டு தெரிவிக்கிறது.
மேற்கோள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:ஒசூர்
லான்செசுடன், டாசுமேனியா
லான்செசுடன்  (Launceston) ஆஸ்திரேலியாவில் தாசுமேனிய மாநிலத்தில் உள்ள இரண்டாவது பெரிய நகரமாகும். இந்நகரின் மக்கள்தொகை 70,000 ஆகும். வடக்கு எஸ்க், தெற்கு எஸ்க் மற்றும் டமார் ஆறுகள் சந்திக்கும் இடத்தில் இது அமைந்துள்ளது.இது 1806இல் நிறுவப்பட்டது.
பகுப்பு:ஆத்திரேலிய நகரங்கள்
நாகா இனங்களின் பாரம்பரிய பண்டிகைகளின் பட்டியல்
ஆண்டின் ஒவ்வொரு மாதங்களிலும் திருவிழாக்கள் கொண்டாடப்படுவதால் நாகலாந்து 'திருவிழாக்களின் நாடு' என்று அழைக்கப்படுகிறது. நாகலாந்து பழங்குடியினரின் அடிப்படை தொழில் விவசாயம் ஆகும். எனவே அவர்களின் அனைத்து திருவிழாக்களும் விவசாயம் மற்றும்  இயற்கையின் ஆசீர்வாதங்களுக்கு நன்றி செலுத்துதல் மற்றும் மகிழ்வித்தல் அத்தோடு அவர்களின் எளிய வாழ்க்கை முறைகளை அடிப்படையாகக் கொண்டே அமைந்துள்ளது. நாகலாந்தில் அங்கீகரிக்கப்பட்ட பழங்குடியினர் பதினேழு வகைகளில் உள்ளனர். நாகலாந்து அரசால் அங்கீகரிக்கப்படாத  பிற பழங்குடியினரும் சிறுபான்மையாக உள்ளனர்.ஒவ்வொரு நாகா பழங்குடியினருக்கும் தனித்துவமான மற்றும் உள்ளுர்  திருவிழாக்கள் உள்ளன.
பட்டியல்
குழு சார்ந்த திருவிழாக்கள்:
இனங்களுக்கிடையிலான திருவிழாக்கள்
பல்வேறு குழுக்களுக்கு இடையேயான தொடர்புகளை மேம்படுத்துவதற்காக, நாகாலாந்து அரசாங்கம் 2000 ஆம் ஆண்டு முதல் வருடாவருடம் ஹார்ன்பில் திருவிழாவை ஏற்பாடு செய்துள்ளது. பழங்குடியினருக்கு இடையிலான பிற திருவிழாக்கள் லுய் நகாய் நி மற்றும் நாகா புத்தாண்டு விழா போன்றவையாகும்.
மேற்கோள்கள்
பகுப்பு:பண்டிகைகள் பகுப்பு:நாகாலாந்தின் பண்பாடு பகுப்பு:நாகாலாந்து பகுப்பு:பட்டியல்கள்
ஜிப்சம்
ஜிப்சம் என்பது, இரு நீர்மூலக்கூறுகளால் நீரேற்றப்பட்ட மிக மென்மையான ஒரு கனிமம் ஆகும். இதன் வேதியியல் குறியீடு, CaSO4·2H2O ஆகும்.
வேதியியல் அமைப்பு
நீரகற்றல் பொதுவாக 80°C (176°F) இல் தொடங்கிவிடுகிறது. உலர்ந்த வளியில் ஒரு பகுதி நீரகற்றல் 50°C யிலேயே ஓரளவுக்குத் தொடங்கிவிடும். இதன்போது வெளிவிடப்படும் வெப்பம், நீரை ஆவியாக்கி வெளியேற்றுவதிலேயே பயன்படுவதால் ஜிப்சத்தின் வெப்பநிலை மிக மெதுவாகவே உயர்கின்றது. நீர் போனபின் வெப்பநிலை வேகமாக உயரும்.
மேற்கோள்கள்
பகுப்பு:கனிமங்கள் பகுப்பு:கால்சியம் கனிமங்கள் பகுப்பு:அலபாசுட்டர்
அவன் (1985 திரைப்படம்)
அவன் இயக்குனர் சோழராஜன் இயக்கிய தமிழ்த் திரைப்படம். இதில் அர்ஜூன், இளவரசி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 12-அக்டோபர்-1985.
பீகார் செரீப்
பீகார் செரீப் (Bihar Sharif), இந்தியாவின் பிகார் மாநிலத்தின் நாலந்தா மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். இது பாட்னாவிற்கு தென்கிழக்கே 69.6 கிலோ மீட்டர் தொலைவில் உள்ளது. இந்நகரம் தெற்கு பிகாரின் வணிகம், பொருளாதாரம், கல்வி, சுற்றுலா மற்றும் வேளாண்மையின் முக்கிய மையம் ஆகும். 14-ஆம் நூற்றாண்டின் பாலப் பேரரசு காலத்தில் இந்நகரத்தின் ஒடந்தபுரியில் பெரிய விகாரையுடன், பௌத்த பல்கலைக்கழகமும் கட்டப்பட்டது. நாளந்தா பல்கலைக்கழகம் மற்றும் இந்நகரத்தில் இருந்த ''நாலந்தா மகாவிகாரையை தில்லி சுல்தானின் தளபதி பக்தியார் கில்ஜி அழித்து சிதைத்தார்.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி பீகார் செரீப் மாநகரத்தின் மக்கள் தொகை 2,97,268  ஆகும். பாலின விகிதம் 1000 ஆண்களுக்கு பெண்கள் 927 வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 75.30% ஆகவுள்ளது. இதன் மக்கள் தொகையில் இந்துக்கள் 65.86%, இசுலாமியர் 33.59% மற்றும் பிறர் 0.55% ஆகவுள்ளனர்.
தொடருந்து நிலையம்
பீகார் செரீப் தொடருந்து சந்திப்பு நிலயம் புது தில்லி மற்றும் பாட்னா நகரங்களுடன் இணைக்கப்பட்டுள்ளது.
கந்தசாமி கமலேந்திரன்
கந்தசாமி கமலேந்திரன் (Kandasamy Kamalendran) இலங்கைத் தமிழ் அரசியல்வாதியும் ஈழ மக்கள் ஜனநாயகக் கட்சி உறுப்பினரும் ஆவார்.
அரசியலில்
கமலேந்திரன் 2013 மாகாணசபைத் தேர்தலில் ஈழ மக்கள் ஜனநாயகக் கட்சியினால் பரிந்துரைக்கப்பட்டு ஐக்கிய மக்கள் சுதந்திரக் கூட்டணி வேட்பாளராக யாழ்ப்பாண மாவட்டத்தில் போட்டியிட்டார். இவர் 13,632 விருப்பு வாக்குகள் பெற்று வட மாகாண சபைக்குத் தேர்ந்தெடுக்கப்பட்டார். இவர் மாகாண சபை உறுப்பினராக 2013 அக்டோபர் மாதத்தில் இலங்கை அரசுத்தலைவரின் முன்னிலையில் உறுதிமொழி எடுத்துக்கொண்டார். கொலைக்குற்றச்சாட்டு ஒன்றின் காரணமாக மாகாண சபை உறுப்பினர் பதவியில் இருந்து 2014 ஆம் ஆன்டில் நீக்கப்பட்டார்.
கொலைக் குற்றச்சாட்டு
நெடுந்தீவு பிரதேச சபைத் தலைவர் டானியல் ரெக்சின் என்பவரைப் படுகொலை செய்தாரென்ற சந்தேகத்தின் பேரில் கந்தசாமி கமலேந்திரன் உள்ளிட்ட மூவரை காவல்துறையினர் 2013 டிசம்பர் 3 ஆம் நாள் கொழும்பில் கைது செய்தனர். நெடுந்தீவு பிரதேச சபை தலைவரான டானியல் ரெக்சின் (44) 2013 நவம்பர் 26ம் திகதி புங்குடுதீவிலுள்ள அவரது வீட்டில் இருந்து சடலமாக மீட்கப்பட்டார். கொலை செய்யப் பயன்படுத்தப்பட்டதாகக் கருதப்படும் 9 மிமீ கைத்துப்பாக்கி மற்றும் 11 ரவைகளும் கமலேந்திரனிடம் இருந்து மீட்கப்பட்டன. கமலேந்திரன் கைது செய்யப்பட்டதை அடுத்து இவர் ஈழ மக்கள் சனநாயகக் கட்சியில் இருந்து நீக்கப்பட்டார். ஆனாலும், வடமாகாண சபை அமர்வுகளில் கலந்துகொள்ள ஊர்காவற்துறை நீதிமன்றம் அனுமதி வழங்கியது. ஐக்கிய மக்கள் சுதந்திர முன்னணி இவரை 2014 மார்ச் மாதத்தில் கட்சியில் இருந்து இடைநிறுத்தியுள்ளதாக அறிவித்தது. 2014 ஆகத்து 29 இல் இவர் யாழ்ப்பாணத்தில் தங்கியிருக்கக்கூடாது என்ற நிபந்தனையுடன் பிணையில் செல்ல அனுமதிக்கப்பட்டது. ஆனாலும், கமலேந்திரனை பிணையில் எடுப்பதற்கு எவரும் வராத காரணத்தால், அவர் தொடர்ந்தும் தடுப்புக்காவலில் வைக்கப்பட்டார்.
இருமுனையி
இரு சமமான, எதிரெதிரான, மிகச்சிறிய இடைவெளியில் பிரிக்கப்பட்டுள்ள மின்னூட்டங்கள் "மின் இருமுனை" (இருமுனையி அல்லது துருவ இரட்டைகள் என அழைக்கப்படுகின்றன. இயற்கையில், நீர், அம்மோனியா, கார்பன்-டை-ஆக்ஸைடு மற்றும் குளோரபார்ம் ஆகிய மூலக்கூறுகள் நிலையான மின் இருமுனைகளுக்கு எடுத்துக்காட்டுகளாகும்.  நீர் மூலக்கூறின் இந்தப் பண்பே Microwave Oven இல் பயன்படுத்தப்படுகிறது.
பொதுவாக, இருமுனையி ஒரே அளவு வீச்சுடன், சிறிய இடைவெளியால் பிரிக்கப்பட்ட இரு முனைகளை கொண்டிருக்கும். இரு முனைகளும் எதிர் எதிர் முனைப்பு பண்புகளைக் கொண்டிருக்கும்.
மேற்கோள்கள்
பகுப்பு:மின்காந்தவியல்
கரோல் முண்டல்
கரோல் முண்டல் (Carole Mundell) ஒரு புறப்பால்வெளிப் பேராசிரியரும் பாத் பல்கலைக்கழக இயற்பியல் துறைத்தலைவரும் ஆவார். இவர் நோக்கீட்டு வானியற்பியலாளர் ஆவார். இவரது ஆய்வுப் புலம் அண்டக் கருந்துளைகளும் காமாக் கதிர் வெடிப்புகளும் ஆகும்.
கல்வி
இவர் 1992 இல் கிளாசுகோ பல்கலைக்கழகத்தில் இயற்பியலிலும் வானியலிலும் இளமறிவியல் பட்டம் பெற்றார். இவர் வானியற்பியலில் முனைவர் பட்டம் பெற மான்செசுட்டர் பல்கலைக்கழகத்துக்குச் சென்றார். அங்கே ஜோதிரல் பேங்க் வான்காணகத்தில் துகள் இயற்பியல், வானியல் மன்றத்தின் ஆய்வுநல்கையை 1997 வரை பெற்றார்.
ஆராய்ச்சி
இவர் 1997 இல் மேஇலாந்து பல்கலைக்கழகத்தில் சேர்ந்தார். ஈவர் 1999 இல் இலிவர்பூல் ஜான் மூரெசு பல்கலைக்கழகத்தில் அரசு கழக ஆய்வாளராகச் சேர்ந்தார். இவரது ஆய்வு முனைவான பால்வெளிகளின் (பால்வெளி உட்கருக்களின்) இயக்கத்தில் கவனம் குவித்தது. இவர் 2005 இல் இவருக்குப் பெரும்பிரித்தானிய ஆராய்ச்சி மன்ற கல்வி ஆய்வுநல்கை காமாக் கதிர்வெடிப்புக் குழுவை இலிவர்பூல் ஜான் மூரெசு பல்கலைக்கழகத்தில் உருவாக்கி வழிநடத்த வழங்கப்ப்ட்டது. இவர் 2007 இல் பேராசிரியராக அமர்த்தப்பட்டார். இவரது குழு 2007 இல் காம்மஆக் கதிர் வெடிப்புகளை அளந்ததற்காக அவ்வாண்டின் டைம்சு உயர்கல்வி ஆராய்ச்சித் திட்ட்த்தைப் பெற்றது.
இவர் 2015 இல் பாத் பல்கலைக்கழகத்தில் சேர்ந்து, 2016 இல் அதன் இயற்பியல் துறையின் தலைவர் ஆனார். அங்கு இவர் ஒரு புதிய வானியற்பியல் குழுவை உருவாக்கினார். இக்குழு கருந்துளைகள் முடுக்கும் அமைப்புகளிலும் அவற்றின் சூழல்களிலும் அமைந்த உயர் ஆற்றல் புறப்பால்வெளி வானியற்பியலில் செறிந்த கவனத்தைக் குவித்தது.
மேற்கோள்கள்
பகுப்பு:வாழும் நபர்கள் பகுப்பு:வானியற்பியலாளர்கள் பகுப்பு:பிரித்தானிய வானியற்பியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள்
தாத்திரி
தாத்திரி இராகம் கருநாடக இசையில் பயன்படும் இராகங்களில் ஒன்றாகும். இது 63 ஆவது மேளகர்த்தா இராகமாகிய, "ருத்ர" என்றழைக்கப்படும் 11 ஆவது சக்கரத்தின் 3 ஆவது மேளமாகிய லதாங்கி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), பிரதி மத்திமம் (ம2), பஞ்சமம்,  சுத்த தைவதம் (த1) காகலி நிஷாதம்  (நி3) ஆகிய சுரங்கள் வருகின்றன.
பகுப்பு:லதாங்கியின் ஜன்னிய இராகங்கள்
நெஸ்டோர் சால்வடோர் அமாரில்லா
நெஸ்டோர் சால்வடோர் அமாரில்லா அகுஸ்டா (எசுப்பானியம்): Néstor Salvador Amarilla Acosta) ( பிறப்பு - ஜூலை 24, 1980 ) பரகுவையைச் சேர்ந்த பிரபல திரைக் கதாசிரியர், இயக்குநர், நடிகர், மேடை நாடக மற்றும் தொலைக்காட்சி நாடகத் தயாரிப்பாளர் . நெஸ்டோர் அமாரில்லா தொலைக்காட்சி மற்றும் மேடைநாடகங்களுக்காக தொடர்ந்து எழுதி வருபவர் . கவிதையால் காப்பாற்றப்பட்டேன் என்கிற இவருடைய படைப்பு பலரையும் வெகுவாக கவர்ந்த ஒன்று. 2010, 2011-ஆம் ஆண்டுகளில் இலக்கியத்திற்கான நோபேல் பரிசுக்காக இவருடைய பெயர் பரிந்துரைக்கப்பட்டிருந்தது என ரியுட்டர்ஸ் செய்தி நிறுவனம் தெரிவிக்கின்றது. 2013-ஆம் ஆண்டு பரகுவை நாட்டின் தொலைக்காட்சி நிறுவனமான தெளிபியுச்சரோ தயாரித்த ல அகாடமியா (கல்விக்கழகம்) என்ற நிகழ்ச்சியில் பயிற்சியாளராகவும், எல் திபாத்தி (விவாதம்) என்ற நிகழ்ச்சியில் நடுவராகவும் பணியாற்றியிருந்தார்.
குறிப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:பராகுவே எழுத்தாளர்கள்
இருமெத்தில் ஈதர்
இருமெத்தில் ஈதர் (Dimethyl ether) என்பது C2H6O அல்லது CH3OCH3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஆங்கிலத்தில் இச்சேர்மத்தைச் சுருக்கமாக DME என்று அழைப்பார்கள். மெத்தாக்சிமீத்தேன் என்ற வேறொரு பெயராலும் இருமெத்தில் ஈதர் அறியப்படுகிறது. நிறமற்ற வாயுவாகக் காணப்படும் இந்த எளிய ஈதர் மற்ற கரிமச் சேர்மங்கள் தயாரிப்பதற்கான ஒரு முன்னோடியாக விளங்குகிறது. தூசுக்காற்று செலுத்துப்பொருளாகவும் விளங்கும் இச்சேர்மம் எதிர்கால ஆற்றல் வழங்கியாக மாறும் வாய்ப்புடன் ஆராயப்பட்டு வருகிறது. எத்தனாலின் மாற்றீயன் ஆகவும் இருமெத்தில் ஈதர் இருக்கிறது.
தயாரிப்பு
மெத்தனாலில் இருந்து நீர் நீக்கவினையின் மூலம் 1985 ஆம் ஆண்டில் மட்டும் மேற்கு ஐரோப்பாவில் 50000 டன் இருமெத்தில் ஈதர் தயாரிக்கப்பட்டது:
இவ்வினைக்குத் தேவையான மெத்தனால் செயற்கை எரிவளியில் இருந்து பெறப்பட்டது. கொள்கைப்படி மெத்தனால் கரிம வேதியியல் கழிவுகளில் இருந்தோ அல்லது உயிர்த்திரளில் இருந்தோ பெறப்பட வேண்டும். மேலும் சற்று மேம்படுத்தப்பட்ட இரட்டை வினையூக்கித் திட்டங்களில் மெத்தனால் தொகுப்பு மற்றும் நீர்நீக்கம் என்ற இரண்டு செயல்முறைகளும் ஒரே அலகில் மேற்கொள்ளப்படுகிறது. இங்கு மெத்தனாலைத் தனிமைப்படுத்தல், தூய்மைப்படுத்தல் முதலிய செயல்கள் நடைபெறுவதில்லை.
பயன்கள்
இருமெத்தில் சல்பேட்டு என்ற மெத்திலேற்றும் கரணி உற்பத்தி செய்வதற்கு ஊட்ட மூலப்பொருளாக பயன்படுவது இருமெத்தில் ஈதரின் மிகமுக்கியமான பயனாகும். இவ்வினையில் இருமெத்தில் ஈதர், கந்தக மூவாக்சைடுடன் வினைபுரிகிறது.
CH3OCH3 + SO3 → (CH3)2SO4
இப்பயன்பாட்டிற்கு ஒவ்வொரு ஆண்டும் பல ஆயிரக்கணக்கான டன்கள் இருமெத்தில் ஈதர் பயன்படுத்தப்படுகிறது. அசிட்டிக் அமிலத்தை கார்பனைலேற்றத் தொழில் நுட்பத்துடன் தொடர்புடைய மன்சாண்டோ அசிட்டிக்கமிலச் செயல்முறையின் மூலமாகவும் இருமெத்தில் ஈதர் தயாரிக்கப்படுகிறது. (CH3)2O + 2 CO + H2O → 2 CH3COOH
ஆய்வக வினைப்பொருள் மற்றும் கரைப்பான்
தாழ் வெப்பநிலை கரைப்பானாகவும் பிரித்தெடுக்கும் வினைப்பொருளாகவும் சில சிறப்பு ஆய்வகச் செயல்முறைகளில் இருமெத்தில் ஈதர் பயன்படுத்தப்படுகிறது. குறைவான கொதிநிலை -23 0 செ வெப்பநிலை இதனுடைய பயன்பாட்டைக் கட்டுபடுத்துகிறது என்றாலும் இதே காரணத்தால், வினைபடும் கலவைகளில் இருந்து இதை எளிதாக பிரித்தெடுக்க முடிகிறது ஆல்க்கைலேற்றும் கரணியான மும்மெத்திலாக்சோனியம் நாற்புளோரோபோரேட்டு தயாரிப்பில் ஒரு முன்னோடியாகவும் இருமெத்தில் ஈதர் செயல்படுகிறது.
தனித்தன்மைப் பயன்பாடுகள்
இருமெத்தில் ஈதர் மற்றும் புரோப்பேன் கலவையை உறைய வைத்து பாலுண்ணிகளின் சிகிச்சையில் பயன்படுத்துகிறார்கள். மின்னணு பொருட்களை சோதிக்கும் உறையவைக்கும் தெளிப்புகளில் இருமெத்தில் ஈதர் முக்கியப் பகுதிப்பொருளாக இருக்கிறது.
எரிபொருள் ஆய்வு
வீடுகளில் பயன்படுத்தப்படும் திரவ பெட்ரோலியம் வாயுவுக்கு பதிலியாக இருமெத்தில் ஈதர் பயன்படுத்தப்படுகிறது. டீசல் இயந்திரங்களில், பெட்ரோல் பொறிகளில் (30 சதவீதம் இ.மெ.ஈ மற்றும் 70 சதவீதம் தி.பெ.வா மற்றும் வாயுச் சுழலிகளில் எரிபொருளாகப் பயன்படுவதும் இதனுடைய முக்கியப்பயனாகும். டீசல் பொறிகளில் டீசல் எண்ணேயின் சிடேன் எண் 40 முதல் 53 ஆக இருக்கையில் இருமெத்தில் ஈதரின் சிடேன் எண் 55 ஆகவிருப்பது கூடுதல் சிறப்பாகும். டீசல் பொறிகளில் இருமெத்தில் ஈதரை எரிபொருளாகப் பயன்படுத்த பொறியில் மிகச்சிறிய மாறுதலை மட்டுமே செய்ய வேண்டியதாக இருக்கிறது. இந்தக் குறைவு எண்ணிக்கை கார்பன் சேர்மத்தின் இச்சிறப்புப் பண்பு, எரிதலின் போதும் நீடிக்கிறது, அதாவது எரியும்போது இது மிகக்குறைவான NOx, மற்றும் CO வாயுக்களை வெளிவிடுகிறது. கந்தகம் நீங்கிய இவ்வெளிப்பாடு பல்வேறு சர்வதேச அமைப்புகளின் கவனத்தை ஈர்த்திருக்கிறது செயற்கை முறையிலான இரண்டாம் தலைமுறை உயிரி எரிபொருளாக இருமெத்தில் ஈதர் ஐரோப்பிய நாடுகளில் பெரும் வளர்ச்சி அடைந்து வருகிறது 2009 ஆம் ஆண்டில் டென்மார்க் நாட்டின் பல்கலைக்கழக மாணவர்கள் குழு ஒன்று 100 சதவீத இருமெத்தில் ஈதர் எரிபொருளை பயன்படுத்தி ஒரு வாகனத்தை 589 கிலோமீட்டர் தூரம் செலுத்தி பரிசு பெற்றனர். இவர்களின் முந்தைய சாதனை 2007 இல் 306 கிலோமீட்டர் ஆக நிகழ்த்தப்பட்டிருந்தது. என்பது குறிப்பிடத் தகுந்தது.
செயல்முறை
கீழ்கண்டுள்ள படத்தில் பல்வேறு மூலப்பொருட்களில் இருந்து இருமெத்தில் ஈதரின் தயாரிப்புச் செயல்முறை காட்டப்பட்டுள்ளது.
குளிர்பதனப்பொருள்
அமெரிக்க குளிர்பதனப் பொருட்களின் வரையறைகளுக்கு ஏற்புடைய குளிர்பதனப் பொருளாக இருமெத்தில் ஈதர் விளங்குகிறது. அமோனியா, கார்பன் டை ஆக்சைடு, பியூட்டேன் மற்றும் புரோப்பீன் ஆகியவற்றுடன் சேர்த்து உறைபதனக் கலவையாகவும் இதனைப் பயன்படுத்துகிறார்கள் .
பாதுகாப்பு
எளிதில் தீப்பற்றக்கூடியதாக இச்சேர்மம் இருந்தாலும் நச்சுத்தன்மை அற்றதாக உள்ளது. மற்ற ஆல்க்கைல் ஈதர்களில் இருந்து மாறுபட்டு தன்னிச்சையான ஆக்சிசனேற்றத்தை தடை செய்கிறது.
வெளி இணைப்புகள்
பகுப்பு:தூசுப்பொருள் செலுத்திகள் பகுப்பு:ஈரல்க்கைல் ஈதர்கள் பகுப்பு:எரிபொருட்கள் பகுப்பு:செயற்கை எரிபொருட்கள்
ஓரிக்கை
ஓரிக்கை காஞ்சிபுரம் மாவட்டம், காஞ்சிபுரம் நகராட்சியின் ஒரு பகுதியாக உள்ளது. இது ஓரிக்கை ஊராட்சியாக இருந்து. பின்னர் காஞ்சிபுரம் நகராட்சியின் ஒரு பகுதியாக மாற்றப்பட்டது. இவ்விடம் பாலாறு மற்றும் வேகவதி ஆற்றின் இடையே அமையப்பெற்றுள்ளது இதன் சிறப்பாகும். ஓரிக்கையானது காஞ்சிபுரம் பேருந்து நிலையத்திலிருந்து 3 கிலோ மீட்டர் தொலைவில் உள்ளது. பட்டுச் சேலைகள் நெய்வதற்கு தேவையான ஜரிகை நூல், தமிழ்நாடு அரசின் ஜரிகை நிறுவனம் 6 டிசம்பர் 1971 முதல் ஓரிக்கையில் செயல்படுகிறது. சந்திரசேகர சரசுவதி சுவாமியின் மணி மண்டபம் மற்றும் கோயில்கள் ஓரிக்கையில் பாயும் பாலாற்றங்கரையில் 28 ஜனவரி 2011 அன்று நிறுவப்பட்டது.
இவ்விடம் மக்கள் அதிகம் வாழும் குடியுருப்பு பகுதியாகவும், கல்வி நிலையங்கள் மற்றும் சிறு தொழில் நிறுவனங்களும் கொண்டுள்ளது. இவ்விடத்தின் அஞ்சல் சுட்டு எண் 631502 ஆகும்.
மேற்கோள்கள்
பகுப்பு:காஞ்சிபுரம் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:காஞ்சிபுரம் மாவட்டம்
பாயல் கோட்டை, பாட்டியாலா
பாயல் கோட்டை இந்திய மாநிலமான பஞ்சாபின் பாட்டியாலா மாவட்டத்தில் அமைந்துள்ளது. இக்கோட்டை பாட்டியாலா மன்னர் அமர்சிங் மற்றும் முகலாயர் கூட்டுமுயற்சியில் 1771 இல் கட்டப்பட்டது. இக்கோட்டை இன்றளவும் உள்ளது. இதனுள் அரசு மகளிர் மேல்நிலைப் பள்ளி இயங்குகிறது.
இக்கோட்டையை இந்தியத் தொல்லியல் ஆய்வகம் கட்டுப்பாட்டில் வைத்துள்ளது. கோட்டையின் உட்புறம் வேகமாக சிதைவடைந்து வருகிறது.
சான்றுகள்
பகுப்பு:பாட்டியாலா மாவட்டம் பகுப்பு:பஞ்சாப் (இந்தியா) கோட்டைகள்
மங்கலம் ஊராட்சி
மங்கலம் ஊராட்சி (ஆங்கிலம் Mangalam) என்பது இந்தியாவின் தமிழ்நாடு மாநிலத்தில் திருப்பூர் மாவட்டத்தில் திருப்பூர் வட்டாரத்தில் அமைந்துள்ள ஓர் ஊராட்சி ஆகும். இது பல்லடம் சட்டமன்ற தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி உள்ளாட்சி பிரதிநிதிகளான 7 பேர் ஊராட்சி மன்றத்திற்கு தேர்ந்தெடுக்கின்றனர். இந்த வட்டாரத்திற்கான காவல் நிலையம் மங்கலத்தில் செயல்படுகிறது.
போக்குவரத்து
இந்த மங்கலம் நகரமானது நான்கு ரோடு சந்திப்பு மையமாக உள்ளது. மிகவும் போக்குவரத்து நிறைந்த சாலையாக காணமுடிகிறது. மங்கலத்திலிருந்து அவிநாசி முதல் காமநாயக்கன் பாளையம் வழியாக பொள்ளாச்சி செல்லும் ஒரு சாலையும் மேற்கில் காமநாயக்கன் பாளையம் முதல் அன்னூர் செல்லும் சாலையில் உள்ள சாமளாபுரம் முதல் திருப்பூர் வரையிலான சாலையும் மங்கலத்தை கடந்து செல்கிறது. இங்கிருந்து சாமளாபுரம், திருப்பூர், காரணம் பேட்டை, சூலூர், கோயம்புத்தூர், அவிநாசி, திருப்பூர், பல்லடம், புளியம்பட்டி ஆகிய பகுதிகளுக்கு நேரடி பேருந்து போக்குவரத்து சேவை உள்ளது. இருந்தாலும் பொள்ளாச்சி செல்ல பேருந்துகள் இல்லாததால் அவிநாசி முதல் மங்கலம் வழியாக பொள்ளாச்சி, உடுமலைப்பேட்டை செல்ல பேருந்துகள் இயக்க வேண்டும் என்ற கோரிக்கையும் உள்ளது.
மக்கள் தொகை
இந்த ஊராட்சியில் 2011ம் ஆண்டு மக்கள்தொகை கணக்கெடுப்பு படி 7892 பேர் வசிக்கின்றனர். இவற்றில் 51% பேர் பெண்களும் 49% பேர் ஆண்களும் வசிக்கின்றனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
அருகாமையில் உள்ள நகரங்கள்
பல்லடம், திருப்பூர், சூலூர், காரணம் பேட்டை, அவிநாசி, சாமளாபுரம், கருமத்தம்பட்டி ஆகியவை மங்கலத்திற்கு அருகில் உள்ள நகரங்கள் ஆகும்
காவல் நிலையம்
இந்த மங்கலத்தை தலைமையிடமாக கொண்டு மங்கலம் காவல் நிலையம் செயல்படுகிறது. இதில் சாமளாபுரம் பேரூராட்சி உட்பட திருப்பூர் ஊராட்சி ஒன்றிய மேற்கு ஊராட்சிகள் இவற்றின் கட்டுப்பாட்டில் இயங்குகிறது. மங்கலம் காவல் நிலையம் அலைபேசி எண் :- 0421-2345300 ஆகும். காவல் நிலையம் மட்டுமின்றி இங்கு சங்கீதா திரையரங்கம் அமைந்துள்ளது. ஒரு பேரூராட்சிக்கு தகுதியான அனைத்து விதமான தகுதிகளையும் மங்கலம் கொண்டுள்ளது. மேலும் இந்த சங்கீதா திரையரங்கில் ஆன்லைன் புக்கிங் செய்ய www.justtickets.in என்ற இணையத்தில் முன்பதிவு செய்யலாம்.
மேற்கோள்கள்
பகுப்பு:திருப்பூர் மாவட்ட ஊராட்சிகள்
புக்கம்பட்டி சென்றாய பெருமாள் கோயில்
புக்கம்பட்டி சென்றாய பெருமாள் கோயில் தமிழ்நாட்டில் சேலம் மாவட்டம், புக்கம்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சென்றாய பெருமாள், ஸ்ரீ தேவி, பூ தேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மாதங்கி அருள்பிரகாசம்
எம்.ஐ.ஏ. (MIA) என அழைக்கப்படும் மாதங்கி 'மாயா' அருள்பிரகாசம் (பிறப்பு: சூலை 18, 1975, லண்டன், இங்கிலாந்து) ஒரு ராப் இசைப் பாடகர். இவரது மேடைப் பெயரான எம்.ஐ.ஏ. என்னும் இவரது உருவாக்கமான இசைக் குழுவின் பெயரால் அழைக்கப்படுகிறார். எம்.ஐ.ஏ. என்பது Missing In Action என்ற ஆங்கில சொற்பதத்தில் இருந்தும் அவரது முழுப்பெயரை குறிப்பதுமாக அமைகிறது. மாதங்கி அருள்பிரகாசம் 2002 இல் தனது இசையமைப்பு, பாடல் ஒலிப்பது போன்றவற்றில் ஆர்வம் செலுத்த தொடங்கி இருந்தாலும் லண்டனின் மேற்கு பகுதிகளில் இவர் 2000 ஆம் ஆண்டு முதல் ஓவியத்துறைகளிலும் திரைப்படத் துறைகளிலும் தனது ஆர்வத்தை காட்ட தொடங்கியிருந்தார். இவரது இசைகள், பாடல்கள் பெரும்பாலும் மின்னணு இசை, நடனம், ஹிப் ஹொப், சொல்லிசை, உலகப் பாடல் வகையை சார்ந்தனவாக இருக்கிறது.
இவர் 2008 ஆம் ஆண்டுக்கான கிராமி விருதுகளுக்குப் பரிந்துரைக்கப்பட்டுள்ளார். மாதங்கியின் பாடல்களில் பெரும்பாலானவை இலங்கையின் விடுதலைப் போராட்டங்களின் ஒலிப்புகள் அதிகமாகவே காணப்படும். விடுதலைப் புலிகளின் உறுப்பினராக அங்கம் வகித்த இவரின் தந்தையான அருள்பிரகாசம் ஆரம்ப காலங்களில் விடுதலைப் போராட்டங்களில் ஈடுபடுத்திக் கொண்டு பின்னர் ஆயுதம் ஏந்திப் போராடியவர் என்பது குறிப்பிடத்தக்கது. மேலும் மாதங்கியின் பாடல்கள் விடுதலைப்புலிகளை அங்கீகரிப்பதாக இருப்பதாக அமெரிக்காவிற்கு இசைப் பயணத்திற்காக செல்லவிருந்த மாதங்கி தடுக்கப்பட்டார் என்பதும் குறிப்பிடத்தக்கது.
வெளி இணைப்புகள்
பகுப்பு:ராப் இசைக் கலைஞர்கள் பகுப்பு:தமிழ்ப் பெண் இசைக் கலைஞர்கள் பகுப்பு:பிரித்தானியத் தமிழ்ப் பெண்கள் பகுப்பு:1975 பிறப்புகள் பகுப்பு:பிரித்தானியத் தமிழர் பகுப்பு:வாழும் நபர்கள்
பேறுபெற்றோர்
கிறித்தவத்தில் பேறுபெற்றோர் என்பது மத்தேயு நற்செய்தியில் உள்ள மலைப்பொழிவில் இடம் பெரும் எட்டு வகையான பேறுகளை பெறுவோரை குறிக்கும். இவற்றுள் நான்கு பேறுகள் லூக்கா நற்செய்தியில் உள்ள சமவெளிப் பொழிவிலும் இடம் பெறுகின்றன. மீதம் உள்ள நான்கு ஆசிகளும், இன் நற்செய்தியில் பரிசேயருக்கான சாபங்களாக இடம்பெறுகின்றன.